OpenLLM-France/wikimedia huggingface dataset:
# Manuel Ángel Camacho Mohedano

Manuel Ángel Camacho Mohedano (Villanueva de Córdoba, Andalusia, 17 de juny de 2000) és un actor espanyol. Ha estat nominat al Goya al millor actor revelació per la pel·lícula Entrelobos on interpreta a Marcos Rodríguez Pantoja, paper que va aconseguir després de presentar-se a les audicions un total de 206 nens.

## Filmografi

Pel·lícules :
| Any | Títol | Paper | Valoració Sensacine | Notes |
| 2010 | Entrelobos | Marcos Rodríguez Pantoja | 2,7/5 sobre la base de 5 mitjans | Nominat al Goya al millor actor revelació en la seva XXV edició |
| 2015 | Hermanos del viento | Lukas | | |

## Notes

* ↑ Hermanos del viento, titulada anteriorment El camino del águiladurant la seva fase de preproducció, és una pel·lícula rodada integralment en anglès i doblegada en diferents llengües per a la seva distribució en diferents països d'Europa. El seu títol internacional en anglès és Brothers of the Wind (literalment Germans del vent), encara que a França es va titular L'Aigle et l'enfant (literalment L'àguila i el nen).

## Referències

* ↑ Manuel Camacho, nominado a los Goya por 'Entre lobos'
* ↑ Manuel_Camacho
* ↑ Manuel Camacho en Goya2011
* ↑ Gerardo Olivares estrenará su tercer largometraje, 'Entre lobos', el 26 de noviembre
* ↑ Críticas de prensa de la película Entrelobos

## Enllaços externs

* Manuel Camacho y Terele Pávez. Relevo generacional
# Mads Nissen

Mads Nissen (Hobro, 17 de novembre de 1979) és un fotoperiodista danès. Nissen va completar els seus estudis a l'Escola Danesa de Mitjans i Periodisme, de Copenhaguen. De 2004 a 2006 va treballar com a fotògraf per al diari danès Politiken, i posteriorment com a fotoperiodista independent per a les revistes Newsweek, Time, Der Spiegel, Stern i The Sunday Times. Ha documentat la crisi alimentària a Níger, la superpoblació a les Filipines, i la selva amazònica.

## Obra publicada

* Amazonas. Gyldendal, 2013. ISBN 978-8-7021361-0-4.

### Col·lectiva

* A New Documentary. The Manuel Rivera-Ortiz Foundation for Documentary Photography & Film, 2013. ISBN 978-0-9896053-0-4.

## Premis i reconeixements

* 2006: Tercer Premi (amb dos altres), Premis de Fotoperiodisme Internacional Days Japan.
* 2007: Tercer Premi, Premis de Fotoperiodisme Internacional Days Japan.
* 2007: Fotografia de la premsa danesa de l'any.
* 2010: Fotografia de la premsa danesa de l'any.
* 2011: Premi World Press Photo, Amsterdam.
* 2011: Beca de la Fundació Manuel Rivera-Ortiz.
* 2015: World Press Photo of the Year per una fotografia de d'una parella homosexual a Sant Petersburg (Rússia).

## Referències

* ↑ «The Kathmandu Post». Arxivat de l'original el 2011-11-07. [Consulta: 6 novembre 2015].
* ↑ «"Winner's List"». Arxivat de l'original el 2015-06-10. [Consulta: 6 novembre 2015].
* ↑ "Winner's List"
* ↑ «World Press Photo». Arxivat de l'original el 2013-09-25. [Consulta: 6 novembre 2015].
* ↑ «PhotoQ». Arxivat de l'original el 2013-10-01. [Consulta: 6 novembre 2015].
* ↑ Mads Nissen on his Manuel Rivera-Ortiz Foundation Grant Arxivat 2013-09-25 a Wayback Machine. (Photographie.com)
* ↑ «World Press Photo of the Year 2014 goes to Mads Nissen». Arxivat de l'original el 2015-03-16. [Consulta: 6 novembre 2015].

## Enllaços externs

* Mads Nissen - Lloc web oficial
* Mads Nissen - World Press Photo (anglès)
# Marcelo Moreno Martins

Marcelo Moreno Martins (nascut el 18 de juny de 1987 en Santa Cruz de la Sierra), és un futbolista bolivià que actualment juga pel Grêmio Foot-Ball Porto Alegrense.
# Maria Hervás Moncho

Maria Hervás Moncho (Dénia, Marina Alta, 10 de setembre de 1894 - 1963) fou una metgessa valenciana pionera, una de les primeres llicenciades en Medicina de la Universitat de València.
Filla del metge José Hervás Millán i de Regina Moncho Morera, María Hevás Moncho es va matricular a la Universitat de València en el preparatori de Medicina en el curs 1911-1912. Es llicencià en Medicina el juny de 1918. I després, entre 1921 i 1926, va treballar a l'Institut de Serologia de París. Va contraure matrimoni entre 1918 i 1920 amb un famós metge de l'època, el doctor Henry Sanlier Lamark Vassou, d'origen francès. Compromesa amb els avenços modernitzadors de la Segona República, durant la Guerra Civil espanyola, l'octubre de 1938, exercí el càrrec de cap del Laboratori de Serologia del Servei de Transfusió de Sang a València, dependent de la Inspecció General de Sanitat de l'Exèrcit. La seva contribució a la defensa de la Segona República li comportà ser represaliada, i la seva fitxa consta al 'Centre Documental de la Memòria Històrica' del Ministeri de Cultura.
Va signar articles a la Revista de Sanitat de Guerra titulats «Contribución al estudio de la vacunación por vía bucal» sobre la prevenció i profilaxi de les malalties epidèmiques, i «Interpretación y causas de error de la Reacción de Wasserman», sobre el tractament de les malalties venèries, publicats respectivament en 1937 i 1938, respectivament.
El 2022 es presentà a les Corts Valencianes una proposició no de llei per donar el nom de la doctora pionera Maria Hervàs al Centre de Transfusió de la Comunitat Valenciana.

## Referències

* 1 2 3 Verdugo Martí, Vicenta «Perfils biogràfics de les primeres estudiants de la Universitat de València». Les primeres dones de la Universitat de València, pàg. 230 [Consulta: 15 abril 2021].
* 1 2 3 Sánchez Durá, Dolores; Verdugo Martí, Vicenta. El acceso de las mujeres a la Universitat de València (1910‐1960) (tesi) (en castellà). Unitat d'Igualtat de la Universitat de València, setembre 2011, p. 40.
* 1 2 Romero, Rafael «PIioneras en la medicina valenciana». Valencia Médica, Núm. 12, 2018, pàgs. 26-27 [Consulta: 15 abril 2021].
* ↑ «La científica dianense María Hervás, una pionera en un mundo de hombres» (en castellà). La Marina Plaza, 10-03-2022. [Consulta: 1r maig 2022].
# Maria I

Maria I és el nom dels següents personatges:
* Maria I d'Anglaterra o Maria Tudor, (1516- 1558), reina d'Anglaterra i d'Irlanda.
* Maria d'Escòcia o Maria Stuard (1542 - 1587), reina d'Escòcia.
* Maria I de Portugal la Pietosa, Maria da Gloria o Maria I de Bragança (Lisboa 1734 - Rio de Janeiro, Brasil 1816)
# Mariano Ramón Toedtli Leones

Mariano Toedtli (Córdoba, 23 de març de 1976) és un futbolista argentí, que ocupa la posició de davanter.
Va començar a destacar al CA Huracán. El 1999 dona el salt a Europa per jugar amb el modest Marítimo portuguès, i a l'any següent canvia a la competició espanyola al fitxar per la UD Salamanca. Amb els castellans, que romanien a la Segona Divisió, marca 16 gols en 41 partits, una xifra que li val la incorporació al Sevilla FC.
Amb els andalusos debuta a la primera divisió espanyola. Hi romandria dues campanyes, en les quals, tot i gaudir de minuts, no es va alçar amb la titularitat. Després de militar la 03/04 al Recreativo de Huelva, recala al Polideportivo Ejido, on durant quatre anys seria el referent atacant, fins al descens de l'Ejido el 2008, fitxant aleshores pel Cadis CF, on quallaria una primera bona temporada, amb 18 gols.

## Enllaços externs

* Fitxa del jugador
# Martignacco

Martignacco (friülà Martignà) és un municipi italià, dins de la província d'Udine. L'any 2007 tenia 6.327 habitants. Limita amb els municipis de Basiliano, Fagagna, Moruzzo, Pagnacco, Pasian di Prato i Tavagnacco. Inclou les fraccions de Nogaredo di Prato (Narêt di Prat) i Faugnacco (Fognà).

## Administració

Llista d'alcaldes :
| Període | Identitat | Partit |
| 2004- | Marco Zanor | Lliga Nord-Centredreta |
# Martial Roman

Martial Roman (Vichy, 30 de novembre de 1987) és un ciclista francès, que combina el professionalisme amb els equips amateurs. Del seu palmarès destaca el Gran Premi Chantal Biya de 2016.

## Palmarès

* 2008
** 1r al Circuit boussaquin
* 2009
** Vencedor d'una etapa del Circuit du Mené
** Vencedor d'una etapa de l'Essor breton
* 2016
** 1r al Gran Premi Chantal Biya i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Malcoha cresta-roig

El malcoha cresta-roig o malcoa de cresta roja (Dasylophus superciliosus) és una espècie d'ocell de la família dels cucúlids (Cuculidae) que habita la selva humida de les Filipines septentrionals.

## Referències

* ↑ Comissió dels Noms dels Ocells en Català. Fundació Barcelona Zoo; Institut Català d'Ornitologia; TERMCAT, Centre de Terminologia. Edició: TERMCAT, 2017
* ↑ Malcoa de cresta roja a Termcat Rev. 30/10/2012
# Malcoha bec de corall

La malcoha bec de corall (Taccocua leschenaultii) és una espècie d'ocell de la família dels cucúlids (Cuculidae) i única espècie del gènere Taccoua Lesson, R, 1830, si bé s'ha situat al gènere Phaenicophaeus. Habita estepes i semideserts del Pakistan i l'Índia.
# Malcoha africà oriental

El malcoha africà oriental (Ceuthmochares australis) és una espècie d'ocell de la família dels cucúlids (Cuculidae) que habita boscos i matolls de l'Àfrica oriental i sud-oriental, des d'Etiòpia cap al sud fins al sud de Sud-àfrica.
# Malcoha fumat

El malcoha fumat (Phaenicophaeus tristis) és una espècie d'ocell de la família dels cucúlids (Cuculidae) que habita zones boscoses i matolls des del nord i est de l'Índia i Bangladesh, cap a l'est fins al sud de la Xina i el Sud-est Asiàtic fins a Sumatra.
# Malcoha de Sulawesi

El malcoha de Sulawesi (Rhamphococcyx calyorhynchus) és una espècie d'ocell de la família dels cucúlids (Cuculidae) i única espècie del gènere Rhamphococcyx, si bé s'ha inclòs a Phaenicophaeus. Habita zones boscoses de Sulawesi.
# Marie Hankel

Marie Hankel (Schwerin, 2 de febrer de 1844 – Dresden, 15 de desembre de 1929) fou una escriptora alemanya de literatura en esperanto. Fundà l'Esperantista Literatura Associo (Associació de Literatura de l'Esperanto) i també defensà el sufragi de les dones.

## Biografia

Hankel (de soltera Dippe) nasqué el 1844 a Schwerin, Alemanya. El 1905 aprengué esperanto i després va escriure poesia i prosa en aquesta llengua. Alguns títols són: La simbolo de l'amo (El símbol de l'amor), Tri unuaktaj komedioj (Tres comèdies en primera persona), i Sableroj (Arenes). El 1909 guanyà el concurs literari Internaciaj Floraj Ludoj (Jocs Florals Internacionals). El 1910 va parlar en suport del sufragi de les dones en el Congrés Mundial d'Esperanto anual a Washington, DC. El 1911 funda i és la primera presidenta de l'Esperantista Literatura Associo (Associació de Literatura de l'esperanto) en el Congrés Mundial d'Esperanto d'aquell any a Anvers.

## Premis i reconeixements

Des del 2003 un carrer del districte Laubegast de Dresden duu el seu nom.

## Referències

* ↑ American Esperanto Magazine. American Esperantist Company, 1910, p. 66.
* ↑ Dressen. «Marie Hankel». Originala Literaturo Esperanta. [Consulta: 5 agost 2019].
* 1 2 Sutton, Geoffrey. Concise Encyclopedia of the Original Literature of Esperanto, 1887-2007 (en anglès). Mondial, 2008, p. 52-53. ISBN 9781595690906.
# Malena Mörling

Malena Mörling, nascuda 1965, és una poetessa i traductora sueca-estatunidenca.
És l'autora de dos llibres de poesia, Ocean Avenue, pel qual va guanyar el premi New Issues Press Poetry Prize el 1998 i Astoria, publicada per Pittsburgh Press l'any 2006. Ha traduït a l'anglès obres del poeta suec Tomas Tranströmer, així com de la poetessa finlandesa-sueca Edith Södergran, i molts altres poetes suecs; així com, al suec, el poeta nord-americà Philip Levine. Li fou concedida una beca de la Fundació John Simon Guggenheim el 2007 i una beca literària de la Lannan Foundation el 2010. És una investigadora associada a l'Escola d'Investigació Avançada sobre la Experiència Humana de Santa Fe, Nou Mèxic.
Mörling ha rebut l'elogi excepcional d'editors i poetes tan per "Ocean Avenue" com per "Astoria. Ed Ochester va escriure a "The Best American Poetry": "Els poemes de MALENA MÖRLING són continguts, minimalistes, sense cap mena de pretensions, però -com ho fa?- parlen de les condicions centrals de la nostra vida, com pocs poemes ho fan."
Gerald Stern també va dir: "La passió de Malena Mörling és l'observació. Ella ho veu tot: víctimes, suïcidis, mares perdudes, comptadors compulsius, dones cegues en autobusos -amb un ull penetrant. És profundament conscient del moment del “pas”, que informa la seva poesia. "Ocean Avenue" és subtil, encantadora i original. "
Mörling va néixer a Estocolm, Suècia 1965. Va créixer al sud de Suècia. Actualment és professora en el Departament d'Escriptura Creativa a la Universitat de Carolina del Nord a Wilmington i en la i membre del cos docent del postgrau en belles arts "Low Residency" a la Universitat de Nova Anglaterra.

## Referències

* ↑ Morling>. uncwil.edu
* ↑ England College MFA Program> Malena Morling. nec.edu
# Marina del Penedès

La Marina del Penedès és una zona del litoral català entre el massís del Garraf i el Riu Gaià que correspon a les actuals comarques del Garraf i Baix Penedès. Aquest topònim és l'original de la comarca del Garraf fins ben entrat al segle xx; també era coneguda com el Maresme del Penedès o el Penedès Marítim.

## Referències

* ↑ La Fura: Arxivat 2012-02-19 a Wayback Machine. Què en fem, del Penedès? Ramon Arnabat (Historiador)
* ↑ Api: Arxivat 2011-07-07 a Wayback Machine. Així som: L'Alt Penedès
# Masone

Masone (en ligur Mazon) és un comune italià, situat a la regió de la Ligúria i a la ciutat metropolitana de Gènova. El 2011 tenia 3.743 habitants.

## Geografia

Es troba a la vall Stura, al nord-oest de Gènova. Té una superfície de 29,44 km² i les frazioni de Cappelletta, San Pietro, Val Masone i Val Vezzulla. Limita amb les comunes de Bosio, Campo Ligure, Gènova, Mele i Tiglieto.

## Referències

* ↑ DD.AA.. Dizionario di toponomastica. Storia e significato dei nomi geografici italiani. Milà: Garzanti, 1996, p. 382.
* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 19 juliol 2015].
# Masr (domini d'Internet)

El nom de domini d'Internet àrab مصر (que significa 'Egipte', romanitzat com a masr o misr) és un domini de primer nivell territorial secundari internacionalitzat (IDN ccTLD) al sistema de noms de domini (DNS) d'Internet per a Egipte. El seu nom DNS ASCII és xn--wgbh1c, obtingut pel mètode de transcripció d'internacionalització de noms de domini en aplicacions (IDNA).
El domini va ser un dels primers IDN ccTLD instal·lats al DNS el 5 de maig de 2010.
El domini de primer nivell territorial (ccTLD) tradicional d'Egipte és .eg.
El primer lloc web d'aquest domini de primer nivell va ser un lloc del Ministeri egipci de Comunicació i Tecnologia de la Informació. Després de la revolució egípcia de 2011, es va crear un lloc web per a un referèndum amb aquest domini (استفتاء.مصر — literalment, referendum[of].egypt).

## Referències

* ↑ «Two New Licenses for (.masr) Domain Name Registration to Be Launched». Arxivat de l'original el 2016-03-12. [Consulta: 7 març 2022].
* 1 2 First IDN ccTLDs available, ICANN announcement, 2010-05-05
* ↑ 'Historic' day as first non-latin web addresses go live, BBC, 6 May 2010.

## Vegeu també

* Domini de primer nivell
* Punycode

## Enllaços externs

* Dot Masr, Al-Ahram Weekly Online, del 13 al 19 de maig de 2010
* Fita de la xarxa: Egipte obté el primer nom de domini àrab, The Times of India, 7 de maig de 2010
* Negoci d'Egipte: nom de domini àrab aviat una realitat, 1 de març de 2010
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
# Maurolicus mucronatus

Maurolicus mucronatus és una espècie de peix pertanyent a la família dels esternoptíquids.

## Descripció

* Fa 3,4 cm de llargària màxima.
* Nombre de vèrtebres: 30-32.

## Hàbitat

És un peix marí, d'aigües fondes i batipelàgic.

## Distribució geogràfica

Es troba al mar Roig.

## Observacions

És inofensiu per als humans.

## Referències

* ↑ Cocco A., 1838. Su di alcuni salmonidi del mare di Messina. Nuovi Ann. Sci. Nat. Bologna Anno 1 Tomo 2 (fasc. 9). 161-194.
* ↑ uBio (anglès)
* ↑ Klunzinger, C. B., 1871. Synopsis der Fische des Rothen Meeres. II. Theil. Verhandlungen der K.-K. zoologisch-botanischen Gesellschaft in Wien v. 21: 441-688.
* ↑ The Taxonomicon (anglès)
* 1 2 3 4 FishBase (anglès)
* ↑ Parin, N.V. i S.G. Kobyliansky, 1996. Diagnoses and distribution of fifteen species recognized in genus Maurolicus Cocco (Sternoptychidae, Stomiiformes) with a key to their identification. Cybium 20(2):185-195.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Marble City

Marble City és un poble dels Estats Units a l'estat d'Oklahoma. Segons el cens del 2000 tenia 242 habitants.

## Demografia

Segons el cens del 2000, Marble City tenia 242 habitants, 73 habitatges, i 58 famílies. La densitat de població era de 227,9 habitants per km².
Dels 73 habitatges en un 32,9% hi vivien nens de menys de 18 anys, en un 42,5% hi vivien parelles casades, en un 34,2% dones solteres, i en un 20,5% no eren unitats familiars. En el 19,2% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,32 i el nombre mitjà de persones que vivien en cada família era de 3,78.
Per edats la població es repartia de la següent manera: un 35,1% tenia menys de 18 anys, un 8,3% entre 18 i 24, un 26% entre 25 i 44, un 18,2% de 45 a 60 i un 12,4% 65 anys o més.
L'edat mediana era de 28 anys. Per cada 100 dones de 18 o més anys hi havia 93,8 homes.
La renda mediana per habitatge era de 17.375 $ i la renda mediana per família de 16.250 $. Els homes tenien una renda mediana de 20.938 $ mentre que les dones 18.333 $. La renda per capita de la població era de 9.115 $. Entorn del 39,7% de les famílies i el 39,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marble City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Marble City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Marble Cliff

Marble Cliff és una vila dels Estats Units a l'estat d'Ohio. Segons el cens del 2000 tenia 646 habitants.

## Demografia

Segons el cens del 2000, Marble Cliff tenia 646 habitants, 291 habitatges, i 139 famílies. La densitat de població era de 997,7 habitants/km².
Dels 291 habitatges en un 17,5% hi vivien nens de menys de 18 anys, en un 42,3% hi vivien parelles casades, en un 2,7% dones solteres, i en un 52,2% no eren unitats familiars. En el 44% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,94 i el nombre mitjà de persones que vivien en cada família era de 2,76.
Per edats la població es repartia de la següent manera: un 15,3% tenia menys de 18 anys, un 5,9% entre 18 i 24, un 21,7% entre 25 i 44, un 25,2% de 45 a 60 i un 31,9% 65 anys o més.
L'edat mediana era de 49 anys. Per cada 100 dones de 18 o més anys hi havia 65,3 homes.
La renda mediana per habitatge era de 49.904 $ i la renda mediana per família de 90.000 $. Els homes tenien una renda mediana de 45.938 $ mentre que les dones 33.250 $. La renda per capita de la població era de 35.491 $. Aproximadament l'1,4% de les famílies i el 3,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marble Cliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Marble Cliff». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Matoury

Matoury és un municipi francès, situat a la regió d'ultramar de la Guaiana Francesa. L'any 2006 tenia 24.583 habitants. Amb Rémire-Montjoly forma part de la zona residencial de Caiena. Limita al nord amb Caiena, a l'est amb Rémire-Montjoly, al sud amb Roura, i a l'oest amb Montsinéry-Tonnegrande i Macouria.
Al territori d'aquest municipi se situa l'aeroport de Rochambeau i el port de Larivot.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| ? | ? | ? | ? | 10.152 | 18.032 |
| Des de 1962: població sense dobles comptes ||||||

## Història

El municipi de Matoury formava part de l'antic assentament de Tour-de-l'Isle, fundat el 1656. Es va construir-hi una església el 1662 i posat sota la protecció de Sant Miquel Arcàngel. En 1736 el governador Lamirande, qui posseïa una bella propietat entre el Caiena i Matoury van començar a cavar el rierol Fouillée que uneix Mahury i el riu Cayenne. Aquest canal feia d'enllaç entre Caiena, Cabassou, Remire-Montjoly i Roura. La riera Fouillée va ser inaugurada pel governador interí De Chesney. Al segle dinou, van construir un fort en la confluència de la riera Fouillée i Mahury: Fort Trio. El governador Lemoine, successor de Lamirande, va construir un pont sobre la riera Fouillée per facilitar els viatges entre Caiena i Matoury.
El 15 d'octubre de 1879, el decret d'organització dels municipis de la Guaiana Francesa preveu la creació d'una comuna Île-De-Cayenne & Tour-De-L'Isle amb la seva capital al bourg de L'Île de Cayenne. A les eleccions de 30 de maig de 1880 neix la ciutat, quan la secció del Tour-De-L'Isle hi va elegir sis regidors.
El 25 de febrer de 1891 la comuna de Tour-de-L'Isle va ser anomenada Matoury.

## Administració

Llista d'alcaldes :
| Període | Identitat | Partit |
| 2001- | Jean Pierre Roumillac | UMP |